Žemaičių Kalvarijos Atminties koplyčia

Žemaičių Kalvarijos Atminties koplyčia – koplyčia, stovinti Plungės rajone, Žemaičių Kalvarijos miestelyje, centre, šalia Žemaičių Kalvarijos Motiejaus Valančiaus gimnazijos. Skirta iškilioms Žemaičių Kalvarijos asmenybėms pagerbti. Atminties koplyčia pastatyta 1995 m. buvusio mokyklos direktoriaus (1991–2007 m.) Stepono Meškausko iniciatyva.Atminties koplyčia iškilioms Žemaičių Kalvarijos asmenybėms pagerbti mrvb.lt Kaip ir gimnazija, koplyčia iškilusi buvusio Žemaičių Kalvarijos vienuolyno vietoje. Vyksta gegužinės pamaldos, proginiai renginiai. 

2019 m. Atminimo koplyčia buvo atnaujinta ir pa­šven­ti­nta ka­nau­nin­ko Jo­no Ačo.Paskutinį liepos šeštadienį – visi į Žemaičių Kalvariją zemaiciolaikrastis.lt Virš durų pritvirtintas užrašas „UŽ DIEVĄ, LAISVĘ IR LIETUVĄ“. Išorines sienas padabino atminimo lentelės, kuriose surašytos iškilių asmenų pavardės, viena iš jų skirta poetui Vytautui Mačerniui.Įamžintas poeto Vytauto Mačernio atminimas daugelyje vietų. Koplyčia budas.lt Koplyčios interjerą puošia meniški drožiniai (aut. tautodailininkas Jonas Pušinskas), skirti tremtiniams, partizanams, Žemaičių Kalvarijos koplyčių gynėjams nuo nugriovimo sovietmečiu, misijos „Sibiras“ dalyviams.

Koplyčia medinė, kvadrato plano, vieno aukšto. Uždengta daugiašlaičiu stogu su keturiais trikampiais frontonėliais. Stogo viršūnėje įtaisytas aukštas ornamentuotas kryžius. Priekiniame fasade įstatytos įėjimo durys: stačiakampės, įstiklintos, su trikampiu švieslangiu viršuje (vienu iš frontonėlių). 

 Šaltiniai 

 Nuorodos 

 Plungės rajono sakralas sakralas.lt 
 Žemaičių Kalvarijos Atminties koplyčia facebook.com

Kategorija:Plungės rajono koplyčios
Kategorija:Žemaičių Kalvarija